

**KEMENTERIAN PELANCONGAN, SENI DAN BUDAYA**

**GARIS PANDUAN PENGGREDAN**

**PREMIS PENGINAPAN PELANCONG (PPP) MELALUI**

**PENILAIAN KENDIRI**

**PENGENALAN**

Kementerian Pelancongan, Seni dan Budaya (MOTAC) bertanggungjawab untuk mendaftar dan memberikan penggredan kepada Premis Penginapan Pelancong (PPP) di Malaysia. Penilaian Kendiri ini membolehkan pihak premis menganalisa pencapaian mereka dan seterusnya memberi peluang kepada premis untuk bertanggungjawab terhadap penggredan yang akan dimohon.

Justeru itu, bagi memastikan pelaksanaan penggredan ini dilaksanakan dengan lancar, cepat, mudah dan menepati prosedur dan proses yang ditetapkan oleh MOTAC, maka garis panduan ini disediakan untuk dijadikan sebagai rujukan dan panduan kepada semua pengusaha PPP di Malaysia.

1. **SYARAT-SYARAT ASAS PERMOHONAN**
2. Bagi permohonan penggredan semula sahaja;
3. Sijil Penggredan masih belum tamat dan akan tamat selewat-lewatnya dalam tempoh tiga (3) bulan daripada tarikh tamat Sijil Penggredan;
4. Penilaian kendiri akan dilaksanakan dua (2) kali sahaja. Pemeriksaan secara fizikal akan dilaksanakan selepas tamat tempoh Sijil Penggredan kali kedua secara penilaian kendiri;
5. Berdaftar dengan Kementerian Pelancongan, Seni dan Budaya (MOTAC);
6. Mempunyai Lesen Perniagaan/Lesen Operasi Hotel Penginapan atau apa-apa jenis lesen yang dikeluarkan oleh Pihak Berkuasa Tempatan (PBT) dan pihak Berkuasa seperti agensi kerajaan persekutuan dan agensi kerajaan negeri;
7. Premis memenuhi syarat-syarat semasa BOMBA (Salinan Sijil Perakuan BOMBA atau Surat Pelepasan Perakuan BOMBA atau apa-apa dokumen yang berkaitan);
8. Menjadi ahli persatuan hotel yang diiktiraf oleh MOTAC seperti di **Lampiran A; dan**
9. Premis telah beroperasi dan menawarkan perkhidmatan sepenuhnya.
10. **DOKUMEN YANG DIPERLUKAN**
11. Borang Pemeriksaan Penggredan PPP (**Lampiran B**);
12. Laporan Pemeriksaan Penggredan PPP (**Lampiran C**);
13. Laporan Bergambar Pemeriksaan Penggredan PPP (**Lampiran D**);
14. Salinan Sijil Penggredan terkini;
15. Salinan Sijil Persatuan Hotel yang diiktiraf oleh MOTAC;
16. Salinan Lesen Perniagaan/Lesen Operasi Hotel Penginapan atau apa-apa jenis lesen yang dikeluarkan oleh Pihak Berkuasa Tempatan (PBT) dan pihak Berkuasa seperti agensi kerajaan persekutuan dan agensi kerajaan negeri;
17. Salinan Sijil Perakuan BOMBA atau apa-apa dokumen yang berkenaan; **dan**
18. Salinan Sijil Pengendali Makanan dan Suntikan *Anti Thyphoid.*
19. **TATACARA PERMOHONAN**
20. Melengkapkan maklumat Borang Permohonan Penggredan Premis Penginapan Pelancong yang dimuat turun melalui sistem TOURLIST; **dan**
21. Semua dokumen seperti yang dinyatakan di perenggan 3 dan Borang Permohonan Penggredan Premis Penginapan Pelancong hendaklah dikemukakan ke Pejabat MOTAC Negeri berkenaan melalui sistem TOURLIST.
22. **FI YANG PERLU DIBAYAR**

Tiada fi dikenakan bagi permohonan penggredan semula buat masa ini.

1. **MEKANISME PENGGREDAN**
2. Pemeriksaan premis akan dilakukan dalam **tempoh 30 hari bekerja** selepas permohonan penggredan yang lengkap diterima;
3. Permohonan penggredan semula hendaklah dikemukakan **tiga (3) bulan sebelum** tarikh sijil penggredan tamat tempoh;
4. Permohonan penggredan premis yang telah diperiksa dan lengkap akan dibawa ke **Mesyuarat Panel Penggredan PPP**;
5. Surat keputusan permohonan penggredan **atau/dan** Sijil Penggredan akan diterima dalam tempoh **tujuh (7) hari bekerja** selepas keputusan **Mesyuarat panel Penggredan PPP** dikeluarkan;
6. Pihak premis boleh mengemukakan **rayuan** dalam tempoh **21 hari bekerja** daripada tarikh surat keputusan dikeluarkan; **dan**
7. MOTAC mempunyai kuasa pada bila-bila masa untuk **menarik semula penggredan** dan **menjalankan penggredan semula** sekiranya:
* Premis kurang disenggara, kurang kelengkapan, kurang peralatan atau kurang tenaga kerja;
* Kemudahan atau perkhidmatan yang disediakan oleh premis sudah merosot; **dan**
* Perkara-perkara yang diambil kira semasa penggredan tidak lagi wujud.
1. **SIJIL PENGGREDAN PPP**
2. Sijil Penggredan akan hanya dikeluarkan setelah permohonan penggredan diluluskan dan ditandatangani oleh Pesuruhjaya Pelancongan dan boleh dicetak melalui sistem TOURLIST;
3. Sijil Penggredan dicetak atas **nama premis dan alamat** seperti di lesen perniagaan. (Penggunaan nama premis dengan menggunakan perkataan ‘melancong’, ‘pelancongan’, ‘pengembaraan’ atau ‘pengendali pelancongan’ dan seumpamanya adalah dilarang);
4. Penggunaan nama premis dengan menggunakan ‘butik’ adalah tidak dibenarkan sama sekali memandangkan ianya merupakan salah satu (1) kategori penggredan PPP di bawah MOTAC; **dan**
5. Tempoh sah laku sijil penggredan tidak melebihi **tiga (3) tahun**.
6. **PENGGANTIAN SIJIL PENGGREDAN**
	1. **KEHILANGAN/KEMUSNAHAN SIJIL PENGGREDAN**
7. Premis perlu mengemukakan surat rasmi berserta dengan justifikasi bagi tujuan pengeluaran sijil gantian melalui sistem TOURLIST; **dan**
8. Sijil penggredan baharu akan dikeluarkan bagi tujuan kehilangan/kemusnahan sijil penggredan. Fi penggantian sijil penggredan sebanyak RM50.00 akan dikenakan sekiranya pemohon gagal mengemukakan sijil asal penggredan.
	1. **PERTUKARAN NAMA PREMIS**
	2. Premis perlu mengemukakan surat rasmi sebagai makluman pertukaran nama premis melalui sistem TOURLIST; **dan**
	3. Sijil penggredan baharu akan dikeluarkan bagi tujuan pertukaran nama premis. Fi penggantian sijil penggredan sebanyam RM50.00 akan dikenakan sekiranya pemohon gagal mengemukakan sijil asal penggredan.
9. **PERTUKARAN PEMILIK ATAU NAMA PREMIS**
10. Premis perlu mengemukakan permohonan penggredan baharu kepada Pejabat MOTAC Negeri melalui sistem TOURLIST; **dan**
11. Sijil penggredan yang baharu akan dikeluarkan setelah permohonan diluluskan dan ditandatangani oleh Pesuruhjaya Pelancongan.
12. **KRITERIA PENILAIAN**
13. Sistem penarafan Bintang dinilai dan diaudit berdasarkan kepada kriteria mengikut sistem markah, jenis premis, kelengkapan bilik penginapan premis, operasi, perkhidmatan makan dan minum serta pengurusan dapur, pengurusan sumber manusia, perhubungan pelanggan, kemudahan, keselamatan, teknologi dan ICT, ciri-ciri istimewa dan sebarang kriteria yang lain;
14. **Keperluan minimum** bagi setiap kawasan kualiti masing-masing untuk premis adalah seperti di **Lampiran E**; **dan**
15. Penarafan Bintang untuk setiap kriteria di bawah bidang kualiti adalah berdasarkan kepada keperluan semasa. Tahap penarafan Bintang, 1 hingga 5 Bintang, akan diberikan berdasarkan pemarkahan jumlah wajaran yang ditetapkan bagi setiap kategori Bintang.
16. **PIAGAM KELULUSAN PERMOHONAN PENGGREDAN**
17. Di peringkat Pejabat MOTAC Negeri:

Laporan pemeriksaan penggredan (baharu/semula/penilaian kendiri) yang telah lengkap hendaklah dikemukakan kepada Ibu Pejabat MOTAC Putrajaya dalam tempoh **14 hari bekerja** selepas tarikh pemeriksaan dilaksanakan.

1. Di peringkat Ibu Pejabat MOTAC Putrajaya:

Sijil Penggredan dikeluarkan dalam tempoh **tujuh (7) hari bekerja** setelah ditandatangani oleh Pesuruhjaya Pelancongan.

1. **TARIKH KUAT KUASA**

Garis Panduan ini adalah berkuat kuasa mulai **1 Ogos 2025**.

Bahagian Pelesenan dan Penguatkuasaan Pelancongan

Kementerian Pelancongan, Seni dan Budaya

**LAMPIRAN A**

**SENARAI PERSATUAN-PERSATUAN HOTEL YANG DIIKTIRAF OLEH**

**KEMENTERIAN PELANCONGAN, SENI DAN BUDAYA**

1. Persatuan Hotel Malaysia

(*MAH – Malaysian Association of Hotels*)

1. Persatuan Pemilik Hotel Malaysia

(*MAHO – Malaysian Association of Hotel Owners*)

1. Persatuan Hotel Bajet Malaysia

(*MyBHA – Malaysia Budget Hotel Association*